പൂന്തുറ സിറാജിന്റെ നിര്യാണത്തില് മുഖ്യമന്ത്രി അനുശോചനമറിയിച്ചു പിഡിപി നേതാവ് പൂന്തുറ സിറാജിന്റെ നിര്യാണത്തില് മുഖ്യമന്ത്രി പിണറായി വിജയന് അനുശോചനമറിയിച്ചു. ന്യൂനപക്ഷ അവകാശ സംരക്ഷണ കാര്യത്തില് ശ്രദ്ധേയമായി ഇടപെട്ട പശ്ചാത്തലമുള്ള നേതാവാണ് വിടപറഞ്ഞതെന്ന് മുഖ്യമന്ത്രി പറഞ്ഞു. തിരുവനന്തപുരത്തെ സ്വകാര്യ ആശുപത്രിയില് ഇന്ന് വൈകിട്ടോടെയായിരുന്നു അന്ത്യം. അര്ബുദ രോഗത്തെ തുടര്ന്ന് മൂന്ന് മാസക്കാലത്തോളം ചികിത്സയിലായിരുന്നു. കഴിഞ്ഞദിവസം രോഗം മൂര്ച്ഛിച്ചതോടെ ആശുപത്രിയിലേക്ക് മാറ്റുകയായിരുന്നു. പിഡിപി ചെയര്മാന് അബ്ദുനാസര് മഅദനിയുടെ ഭാര്യ സഹോദരിയുടെ ഭര്ത്താവാണ്. പിഡിപി വര്ക്കിംങ് ചെയര്മാനായും അദ്ദേഹം പ്രവര്ത്തിച്ചിട്ടുണ്ട്. മൂന്നു തവണ തിരുവനന്തപുരം കോര്പ്പറേഷന് കൗണ്സിലര് ആയിരുന്നു. രണ്ടു തവണ പിഡിപി സ്ഥാനാര്ത്ഥിയായും ഒരു തവണ സ്വതന്ത്ര സ്ഥാനാര്ത്ഥിയുമായാണ് സിറാജ് കോര്പ്പറേഷനിലേക്ക് തെരഞ്ഞെടുക്കപ്പെട്ടത്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.